laion/Wikipedia-Exotic huggingface dataset:
הילה לוי

הילה לוי (נולדה ב-10 במרץ 1993) היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023. הילה לוי גדלה בראשון לציון. למדה מדעי המחשב באוניברסיטת בן-גוריון. עבדה כמהנדסת תוכנה בחברת מיקרוסופט. הילה לוי שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה החל מתקופת המשחק בנבחרות הצעירות של ישראל היא עדי אסולין. המאמן שלה ושל שותפתה הוא אלדד גינוסר. זכייה אחת בVenice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו. זכייה אחת באליפות העולם לזוגות נשים בשנת 2016 בוורוצלב בפולין ביחד עם עדי אסולין. זכייה אחת באליפות אירופה לזוגות נשים ביחד עם עדי אסולין בשנת 2016. מקום שלישי באליפות אירופה לנבחרות נשים בשנת 2022 באיי מדיירה בפורטוגל. פעמיים זכתה במקום שני (מדליית כסף) כשחקנית נבחרת ישראל עד גיל 21 באליפות אירופה שנערכה בפולין בשנת 2013. וכשחקנית נבחרת ישראל עד גיל 21 באליפות אירופה שנערכה בבראשוב ברומניה בשנת 2009. פעם אחת זכתה באליפת ישראל חזוגות צעירים עד גיל 26 בשנת 2017 ביחד עם עדי אסולין. אירינה לויטינה דנה טל הלן סובל סמית' מיגרי צור-קמפינלה נגה טל עדי אסולין ריקסי מרקוס Hila LEVI, WBF 46th World Team C , WBF 2016 World Bridge Games, WBF היכל התהילה, התאגדות ישראלית לברידג' 2022 55th European Teams Championships, Euro Bridge 2013 24th European Youngsters Teams Championships, Euro Bridge 2009 22th European Youngsters Teams Championships, Euro Bridge
דנה טל

דנה טל היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023. דנה טל נולדה בחיפה וגדלה שם. דנה טל שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה החל מתקופת המשחק בנבחרות הצעירות של ישראל היא אחותה נגה טל. המאמן שלה ושל שותפתה הוא רון פכטמן. זכייה אחת ב-Venice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו. זכייה אחת באליפות העולם לנבחרות צעירות יד גיל 18 (נבחרות בתי ספר) כשחקנית נבחרת ישראל בשנת 2006 בבנגקוק בתאילנד. מקום שלישי באליפות אירופה לנבחרות נשים בשנת 2022 באיי מדיירה בפורטוגל. פעמיים זכתה במקום שני באליפות אירופה לנבחרות צעירים (נבחרת בתי הספר) כשחקנית נבחרת ישראלבשנת 2004 בפראג ובשנת 2005. ארבע פעמים זכתה באליפות ישראל לזוגות נשים: בשנת 2022ביחד עם רוני בר-בנין, בשנת 2017 ביחד עם אימהות לביאה טל ובשנת 2013 ובשנת 2012 ביחד עם אפרת אורן. פעם אחת זכתה באליפות ישראל לזוגות צעירים בשנת 2005, ביחד עם רון שגב. מקום ראשון בתחרות לזוגות נשים בתחרות Cavendish Invitational Pairs במונקו בשנת 2014 ביחד עם נגה טל. אירינה לויטינה הילה לוי הלן סובל סמית' מיגרי צור-קמפינלה נגה טל עדי אסולין ריקסי מרקוס Dana TAL, WBF 46th World Team C , WBF Dana Tal , WBF http://db.worldbridge.org/Repository/peopleforscrap/person.asp Dana Tal], WBF אליפות ישראל לזוגות נשים 2022 התאגדות הברידג' הישראלית
נגה טל

נגה טל (נולדה ב-2 באוגוסט 1982) היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023. נגה טל נולדה בחיפה וגדלה שם. למדה מדעי המחשב בטכניון. עבדה כמתכננת בחברות הייטק. נגה נשואה ויש לה שני ילדים. נגה טל שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה היא אחותה דנה טל. המאמן שלה ושל שותפתה הוא רון פכטמן. זכייה אחת בVenice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו. מקום שלישי באליפות אירופה לנבחרות נשים בשנת 2022 באיי מדיירה בפורטוגל. מקום ראשון בתחרות לזוגות נשים בתחרות Cavendish Invitational Pairs במונקו בשנת 2014 ביחד עם דנה טל. אירינה לויטינה דנה טל הילה לוי הלן סובל סמית' מיגרי צור-קמפינלה עדי אסולין ריקסי מרקוס מדיה וקבצים בנושא נגה טל בוויקישיתוף Noga TAL, WBF 46th World Team C , WBF
הטיה

הַטָּיָה (גם: נְטַאי; מכונה בָּיָאס, מאנגלית Bias) הוא עיוות של תוצאות מדידה או הערכה המוביל לפירוש מוטעה שלהן. לדוגמה, מתן העדפה מודעת או בלתי מודעת לנקודת מבט (פרספקטיבה) או אידאולוגיה מסוימת על פני החלופות האחרות. ישנם גורמים רבים היכולים ליצור הטיה. בשלב איסוף הנתונים ההטיה יכולה להיווצר בעקבות גורמים הקשורים במכשיר המדידה או בכלי ההערכה, בגורמים הקשורים במושא ההערכה (אדם, חפץ, תופעה וכו'), בגורמים הקשורים בסיטואציית ההערכה ובאינטראקציות שבין כל הגורמים הללו. ערך מורחב – הטיה קוגניטיבית אחד הגורמים האפשריים להטיה בתהליכים התפיסה והחשיבה האנושיים היא הסכמות. הסכמות מסייעות לאדם להבין את העולם באופן יעיל על סמך ניסיון העבר שלו ומאפשרות לו להתמודד עם היצף מידע של גירויים מהסביבה לנוכח צוואר הבקבוק של החשיבה האנושית. צוואר הבקבוק נוצר משום שהזיכרון לטווח קצר יכול להכיל פחות או יותר שבע יחידות מידע בו זמנית למשך זמן קצר בלבד. הסכמות משפיעות על החשיבה בכך שהן פועלות כמסנן עבור מנגנוני הקשב שלרוב מאפשר רק למידע שתואם אותן להירשם בתודעה ולעבור את תהליך הקידוד בזיכרון לטווח ארוך. לא רק זאת, אלא שהן משפיעות גם על המידה ואופן השליפה של אותו המידע. כתוצאה מכך יש להן עמידות בפני מידע סותר ונטייה לעודד התנהגות אשר תוביל לאישורן. נאמר שמישהו הוא בעל דעה מוטה, אם שיקול דעתו מושפע מהטיה עד לרמה שבה השקפותיו אינן יכולות להיתפס כנייטרליות או אובייקטיביות, אלא כסובייקטיביות. הטיה יכולה, למשל, לגרום לאדם לקבל או לדחות את האמת שבטענה מסוימת, לא בשל חוזקם של הטיעונים ממנה היא מורכבת, אלא מכיוון שהיא תואמת או בלתי תואמת את רעיונותיו המגובשים-מראש. דבר זה מכונה הטיית אישור. בפועל, הטיה נובעת לעיתים קרובות מהעדפה לא-מודעת מצדו של האדם אשר נדרש לברור או לתווך בנושא כלשהו שלא מתוך עניין אישי. הטיה מערכתית (systematic bias) נגרמת כתוצאה מפגם מובנה במערכת שבה נוצרת הטיה (דוגמה - תרמוסטט שלא כויל כראוי ייטה במספר מעלות קבוע). כתוצאה מכך, הטיה מערכתית גורמת לשגיאות מערכתיות. זאת בניגוד לשגיאות אקראיות שפעמים רבות מבטלות את עצמן. עיוותי חשיבה הטיה לשונית בין-קבוצתית מוח (קוגניציה) דעה קדומה פיתומות מדיה וקבצים בנושא הטיה בוויקישיתוף קובי בן-שמחון, סיור מודרך בנפתולי ההטיות הפוליטיות באוניברסיטאות, באתר הארץ, 1 באפריל 2011 Ben Goldacre: What doctors don't know about the drugs they prescribe – הרצאה מאתר TED על הסכנה להיווצרות הטיה בעקבות הימנעות מפרסום תוצאות שליליות של מחקרים. בן גולדייקר: להילחם במדע גרוע – הרצאה באנגלית מאתר TED עם כתוביות בעברית מנוחה בירנבוים, חלופות בהערכת הישגים, רעננה: רמות, 1997 Baron, R. A., and Byrne, D. (2000). Social psychology. Boston: Allyn and Bacon. שרה דרויאן (1999). עקרונות אבולוציוניים בהתפתחות החשיבה. רעננה: רמות.
המדריך לימים הקרובים

המדריך לימים הקרובים הוא רומן עם יסודות של מדע בדיוני ופנטזיה פרי עטו של יואב בלום. הספר שייך לז'אנר של פנטזיה אורבנית המותח ביקורת על החברה המודרנית. הספר יצא לאור בשנת 2014 בהוצאת כתר. ועלה לשלב הסופי של פרס גפן בשנת 2016. העלילה מספרת על בן שוורצמן, עיתונאי כושל, שקונה בחנות ספרים ספר שהכתוב בכריכתו האחורית פונה אל שוורצמן ומדריך אותו מה לעשות. הספר, שהוא למעשה גם הספר שהקורא מחזיק, מדריך את שוורצמן לכל אורך העלילה. יואב בלום בעצמו מופיע בספר כמי שפרסם את הספר על שמו על אף שהוא לא מי שכתב את הספר. כאשר שוורצמן מגיע הביתה הוא פותח את הספר, והספר מנחה אותו לארוז תיק ולברוח מהבית יחד עם בקבוק ויסקי שקיבל מזקן ערירי. העלילה מתארת מציאות בה ניתן להכניס חוויות לתוך משקה כך שהשותה אותו חש כאילו הוא בעצמו חווה את החוויה. מצרפי המקרים הקבוע היחידי אתר האינטרנט של יואב בלום ביקורת ספרים ב"הארץ" ביקורת ב"וואלה"
איך האהבה הזאת חומקת בין האצבעות

איך האהבה הזאת חומקת בין האצבעות הוא אלבום האולפן השני של הזמרת-יוצרת הישראלית, עלמה גוב. האלבום יצא ב-12 במאי 2023 בהוצאה עצמית. עלמה גוב הוציאה את אלבום הבכורה שלה "מאוחר מידי" בסוף שנת 2021. סגנון המוזיקה של גוב משלב פולק ישראלי, נגיעות ג'אז קלות ופופ ישראלי. ב-12 במאי 2023, גוב הוציאה את אלבומה השני "איך האהבה הזאת חומקת בין האצבעות" הכולל 8 שירים וקטע דמו אחד. האלבום נכתב והולחן ברובו על ידי גוב, עם שני שירים בהפקה משותפת עם איתמר שדות, ניר קליינר וטל איפרגן. האלבום איך האהבה הזאת חומקת בין האצבעות באתר ספוטיפיי האלבום איך האהבה הזאת חומקת בין האצבעות באתר אפל מיוזיק יובל אראל‏, מופע האהבה של עלמה גוב, בבלוג של יובל אראל, מגזין מוזיקה ותרבות, 4 ביולי 2023
בועז מולדבסקי

בועז מולדבסקי (נולד בישראל בשנת 1967) הוא יהלומן ואיש עסקים ישראלי המשמש כנשיא בורסת היהלומים הישראלית מפברואר 2021. מולדבסקי הוא גם חבר הוועד המנהל ודירקטור בהתאחדות תעשייני היהלומים, חבר בכיר בפדרציית בורסות היהלומים העולמית, במועצת היהלומים העולמית וכן הבעלים והמנכ"ל קבוצת מולדבסקי העוסקת ביהלומים, נדל"ן, טכנולוגיה והשקעות. מולדבסקי נולד ב-13 בפברואר 1967, הוא בנם של ישעיהו וליאורה מודבסקי. אנשי עסקים מחלוצי ענף היהלומים בישראל. בצה"ל שירת בחיל האוויר כפקח טיסה וכמפקד מגדל פיקוח ולאחר השירות הצבאי השתלב בעסק היהלומים המשפחתי. בשנת 1990 התקבל כחבר בורסת היהלומים. במסגרת תפקידיו הציבוריים בבורסת היהלומים יזם הקמת חממה טכנולוגית לאיתור מיזמים חדשים בעולמות היהלומים, וכן שימש כיו"ר ועדת הכספים של הבורסה. בין השנים 2017-2021 שימש כיו"ר מכון היהלומים, חברה ממשלתית לתמיכה בשיווק, רגולציה וחיזוק תעשיית היהלומים הישראלית. בתפקיד זה קיים שיתוף פעולה מול הגופים המרכזיים בממשלה ובענף היהלומים, תוך פעילות מול המערכת הבנקאית. בשנת 2021 נבחר לתפקיד נשיא בורסת היהלומים הישראלית, לאחר שניצח בבחירות לתפקיד את שי שניצר. מולדבסקי היה בין הדוחפים לכינון הסכם יהלומים חשאי עם קטר, הסכם שקירב את המדינות לכינון יחסים רשמיים. כמו כן, פעל אל מול רשות המיסים והרשות לאיסור הלבנת הון להורדת רמת הסיכון של ענף היהלומים מהלך שהוביל להורדת הסיכון בענף מסיכון גבוה לבינוני ואפשר לעוסקים בו לקבל תנאי אשראי טובים יותר. בנוסף, יזם מולדבסקי את כניסת הבורסה ליהלומים כנותנת חסות ראשית למועדון השגרירים העולמי בישראל ותרם לחיזוק הקשרים הבין לאומיים של הבורסה וחיזוק שיתופי הפעולה בין מדינת ישראל למדינות שונות בעולם. בנוסף, בתקופת כהונתו חזרה להתקיים וועידת 'שבוע היהלומים הישראלי' במסגרתה מגיעות לישראל חברות היהלומים המובילות בעולם ורוכשות סחורה, וכן אושר פרויקט מגדל 120, אשר צפוי להיות גורד השחקים הגבוה בישראל, אשר עתיד לקום במתחם הבורסה. פעילות עסקית וחברתית מולדבסקי הינו בעלים ומנכ"ל משותף של קבוצת מולדבסקי, אשר הינה חברה משפחתית המתמחה ב: יהלומים, השקעות בתחום ההייטק ונדל"ן במדינת ישראל ומחוצה לה. הקבוצה הייתה מבין המשקיעים הראשונים ביונקורנים YOTPO, snyk, lendbuzz ,WSC Sport, Tommorow.io ועוד. בעבר היה בעל הזיכיון הבלעדי של רשת דומינוס פיצה בשווייץ, לוקסנבורג וליכטנשטיין אותו מכר לבנו של ארקדי גיידמאק. והיה פעיל גם בעסקי הקמעונות. כמו כן, לאורך השנים שימש מולדבסקי כבעלים של מספר עמותות ספורט בישראל ביניהן הפועל פתח תקווה ועירוני רמת השרון בכדורגל וכיום משמש כחבר עמותת מועדון הכדורסל "מכבי ראשון לציון". מולדבסקי נשוי לאיילה ולהם 3 ילדים, מתגורר ביישוב סביון. נווית זומר, בועז מולדבסקי נבחר לנשיא בורסת היהלומים, באתר כלכליסט - www.calcalist.co.il, ‏2021-02-21 זקן, דני (2020-10-28). "ההסכם בין בורסות היהלומים בישראל ובדובאי יזניק את שתיהן". Globes. נבדק ב-2024-05-19. דוברות רשות המיסים, רשות המסים בדרך להסדיר את מיסוי ענף היהלומנים בישראל, באתר רשות המיסים, ‏18/12/16 קבוצת מולדבסקי - מבנה הקבוצה, באתר www.moldawsky.com נרדי, גיא (2021-10-31). "תדהר והראל רכשו מחצית מבית מולדבסקי בגבעתיים ב-100 מיליון ש'". Globes. נבדק ב-2024-05-21. "גאידמק הבן קונה את עסקי פיצה דומינוס של האחים מולדבסקי". TheMarker. נבדק ב-2024-05-19. זומר, נווית (2005-02-20). "יורם דר רכש את סניף רבוע-כחול בדיזנגוף". Ynet. נבדק ב-2024-05-19. האחים מולדבסקי רכשו 55 אחוזים מהפועל פ"ת, באתר ONE - מספר אחת בספורט, ‏2008-11-12
שמעון נחום הרמן

פרופ' שמעון נחום הרמן (באנגלית: Simon N. Herman‏, 1912 - 28 ביוני 1995) היה פרופסור מן המניין במחלקה לפסיכולוגיה של האוניברסיטה העברית בירושלים. נולד בפורט אליזבת שבדרום אפריקה למשפחה יהודית שהיגרה מליטא. תחילת לימודיו היו בבית ספר יום באאודטסהורן, שבאותה עת הייתה יעד להגירת יהודים. משחר נעוריו היה ציוני. למד משפטים באוניברסיטת קייפטאון ושימש כיושב-ראש אגודת הסטודנטים היהודיים בה. בשנת 1934 קיבל תואר במשפטים והחל לעבוד בפדרציה הציונית של דרום אפריקה. ב-1942 שב לספסל הלימודים במחלקה לפסיכולוגיה של אוניברסיטת ויטווטרסראנד ביוהנסבורג. במקביל, התמנה ליושב-ראש ועד הסטודנטים הציוניים בדרום אפריקה. באותה תקופה עסק במחקר בנושא דעות קדומות ואנטישמיות בקרב קבוצות פוליטיות של המיעוט הלבן בדרום אפריקה. מחקר זה הוצא בעילום שם על ידי ועד השליחים של יהדות דרום אפריקה. בהמשך למד באוניברסיטת הרווארד, שם שימש כעוזר מחקר של הפסיכולוג קורט לוין. גם בארצות הברית המשיך להיות פעיל בחוגי הסטודנטים הציוניים. בשנת 1947 לקח חלק במאבק שניהלה ההסתדרות הציונית באומות המאוחדות לקבלת תוכנית החלוקה. בשנת 1949 עלה לישראל. בתחילה, עבד בהסתדרות הציונית. משנת 1954 החל ללמד במחלקה לפסיכולוגיה של האוניברסיטה העברית. בשנת 1959 הצטרף למכון ליהדות זמננו, שזה עתה הוקם. בשנת 1982 יצא לגמלאות. הרמן ערך שורת מחקרים בנושא הפסיכולוגיה החברתית של הזהות היהודית. מחקריו עסקו ביחס הגומלין שבין יהדות לישראליות, השפעת החוויה הישראלית על סטודנטים יהודים בגולה, היחסים בין ישראל לבין התפוצות, מאפייני התגובה הישראלית לאנטישמיות, השפעת זיכרון השואה ותפקיד האידאולוגיה הציונית בחיים היהודיים בזמננו. יהדות זמננו, שנתון לעיון ולמחקר, כרך 10, הוצאת האוניברסיטה העברית בירושלים תשנ"ו, הקדמה מאת גדעון שמעוני. זהות יהודית: מבט פסיכולוגי-חברתי, הוצאת ההסתדרות הציונית, ירושלים תש"ם. דרכה של החברה היהודית בחברת האפרטהיד של דרום אפריקה, הוצאת האוניברסיטה העברית, ירושלים תשל"ג Ethnic role conflict in a cross-cultural situation, בשיתוף עם ארלינג שילד, הוצאת Tavistock Institute of Human Relations, לונדון 1960 American Jewish students in Israel : a social psychological study in cross-cultural education, 1962 רשימת הפרסומים של הרמן, שמעון נחום, בקטלוג הספרייה הלאומית יהדות זמננו, שנתון לעיון ולמחקר, כרך 10, הוצאת האוניברסיטה העברית בירושלים תשנ"ו, הקדמה מאת גדעון שמעוני. Resources and Articles by Simon Herman, doing zionism David Singer, Jewish Identity, by Simon N. Herman, Commentary Magazine, ‏April 1978 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שמעון נחום הרמן".
אז'ן בלוך

אֵזֵ'ן בְּלוֹךְ (בצרפתית: Eugène Bloch; ‏10 ביוני 1878 – 12 במרץ 1944) היה פיזיקאי צרפתי-יהודי. בלוך נולד בסולץ-או-רן שבאלזס-לורן בקיסרות הגרמנית. אביו היה תעשיין בתחום הטקסטיל, ולאחר שמכר את בית החרושת שלו באלזס השתקע בפריז במטרה להעניק לשני בניו, לאון ואז'ן, חינוך צרפתי. בלוך למד פיזיקה באקול נורמל סופרייר בין השנים 1897 ל-1900, תחת ידיהם של ז'ול ויול, מרסל בריוון ואנרי אברהם, וכן בפקולטה למדעים באוניברסיטת פריז, שם השתתף בקורסים של גבריאל ליפמן ואדמון בוטי ולבסוף קיבל תארים בפיזיקה ובמדעי המתמטיקה ב-1899. לאחר שהשיג את הציון הגבוה ביותר במבחני ההסמכה להוראה (Agrégation), החל ללמד במעבדת הפיזיקה באקול נורמל סופרייר, במקביל להשלמת הדוקטורט שלו בפיזיקה על היינון בפוספורסצנציה. את התואר קיבל מהפקולטה למדעים שבאוניברסיטת פריז ב-1904. בשנת 1906 הפך בלוך למרצה לפיזיקה בכיתה המיוחדת למתמטיקה שבבית הספר התיכון סן-לואי בפריז, שם לימד במשך 11 שנים. בנוסף להוראה, ערך גם מחקר במעבדת הפיזיקה של אקול נורמל סופרייר על האפקט הפוטואלקטרי ועל ספקטרוסקופיה. ב-1908 השלים בלוך את המחקרים הקשורים בתזת הדוקטורט, והקדיש את זמן המחקר שלו לחקר האפקט הפוטואלקטרי. בניגוד לפיליפ לנארד, בלוך הבין את חשיבות ההבחנה בין צבעים שונים, או אורכי הגל של האור, להבדיל משימוש באור לבן. ניסוייו סייעו באישוש הפרשנות של אלברט איינשטיין מ-1905. בשנת 1925 פיתח את הספקטרוגרף הראשון שבו רשת ריק קעורה ומחזירה, ושעבד בתחום העל-סגול הקיצוני עד אורכי גל של עד 20 ננומטר. טבלאות אורכי הגל שנרשמו בעזרת מנגנון זה על 30 יסודות כימיים, ומגוון היונים הטעונים שלהם, עודן בשימוש. בשנת 1940 פוטר בלוך מעבודתו כמרצה בעקבות חוק מעמד היהודים של משטר וישי, והוא נאלץ לעזוב את האקול נורמל סופרייר . החליף אותו בתפקיד ז'ורז ברואה. בלוך נמלט בחשאי לצרפת החופשית, ועבד במעבדה באוניברסיטת ליון. העסקתו הפכה רשמית בשנת 1941 כמינוי מטעם המרכז הלאומי הצרפתי למחקר מדעי שהוקם באותה העת. כאשר הצבא הגרמני פלש לתחומי צרפת החופשית ב-1942, ניסה בלוך להימלט לשווייץ ללא הצלחה, והוא הסתתר בזהות בדויה בהרי סבויה. הוא נמצא על ידי הגסטפו באלוואר ב-24 בינואר 1944 ונעצר. הוא גורש מתחנת בוביני בשיירה מס' 69 ב-7 במרץ 1944 ונרצח במחנה הריכוז וההשמדה אושוויץ. על שמו, יחד עם אנרי אברהם וז'ורז' ברואה, ניתן פרס שלושת הפיזיקאים מטעם אקול נורמל סופרייר. Théorie cinétique des gaz, עורך ארמן קולן, 1921. Phénomènes Thermoioniques, éditions du Journal de Physique 1921. Enregistrement des signaux de TSF, 1921. L'ancienne et la nouvelle théorie des quanta, מהדורות הרמן, 1930. אז'ן בלוך, באתר פרויקט הגנאלוגיה במתמטיקה
דז'ה גרינוולד

דז'ה גרינוולד, לאחר 1946 דז'ה צ'אקאן (בהונגרית: Grünwald Dezső;‏ צֶצֶה, 19 ביולי 1893 – בודפשט, 10 ביולי 1963) היה דוקטור לרפואה (MD), אביו של פרופסור ד"ר ג'רג' צ'אקאן (1920–2003), רדיולוג, סבא של פרופסור ד"ר מתיאש ג'רג' צ'אקאן רופא מיילד-גינקולוג, סבא של ז'וז'ה צ'אקאן (1946) עורכת סרטי קולנוע. גרינוולד היה הרופא הראשי של המוסד לביטוח מחלות ספנות ההונגרי. דז'ה גרינוולד נולד במשפחה יהודית כבנם של החייט האמן אדולף גרינוולד ושל אילונה (הלן) שמידג בכפר צֶצֶה במחוז פייר. את לימודיו התיכוניים השלים בבית הספר התיכון הממלכתי בסקסארד (1904–1911) , לאחר מכן הפך לסטודנט בפקולטה לרפואה של אוניברסיטת בודפשט (שמה היום אוניברסיטת אטווש לוראנד), שם הוענק לו תואר דוקטור ברפואה ב-1919. במהלך מלחמת העולם הראשונה שירת בחזית במשך 28 חודשים ועבד בצריפי בית חולים של כולרה ושל מגפות מדבקות אחרות במשך מספר חודשים. הוא החל את דרכו הרפואית האזרחית במחלקת רפואה פנימית וכירורגית נשים בבית החולים סנט אישטוואן כמתמחה. לאחר 1923, הוא היה הרופא ולאחר מכן הראשי של "המוסד לביטוח מחלות ספנות ההונגרי". לא ידועות קורותיו בתקופת השואה, אלא רק העובדה ששרד והמשיך בעבודתו כרופא בבירת הונגריה בודפשט עד לפרישתו. חלק ניכר מעבודתו המדעית אבדה בשואה. אשתו הייתה ז'ופיה שימון (1897–1973), בתם של ליפוט שימון ושל פפי לאזאר. הם נישאו ב-31 בדצמבר 1919 בבודפשט, פרנצווארוש. גרינוולד הובא למנוחות בבית הקברות היהודי ברחוב קוזמה. חלק ניכר מעבודותיו הושמד במהלך שואת יהודי הונגריה טיפול בסטימולס בפרקטיקה רפואית כללית ובפרקטיקה בקופת חולים. מחקר. (רפואה, 1930) טיפול בסיאטיקה באמצעות הזרקת קזאין תוך ורידית. (רפואה, 1938, מס' 38) Szentmiklóssy Géza, ed. (1930). A magyar feltámadás lexikona. Budapest. (לקסיקון בתחייה ההונגרית) מטה המוסד לביטוח מחלות ספנות ההונגרי בבודפשט מרחב השמות הלאומי - דז'ה גרינוולד רשימת מסיימי הגימנסיה בסקסארד דז'ה גרינוולד רשימת קשר בודפשט והסביבה של רופאים חשובים - דז'ה גרינוולד מודעת אבל של דז'ה גרינוולד על מות אחים הרוקח אימרה גרינוולד "Születési bejegyzése a cecei izraelita hitközség születési akv. 8/1893. folyószáma alatt". נבדק ב-2022-02-12. "Elhalálozások". Orvosi Hetilap. 1963-09-08. p. 1718. Iskolai értesítők, Szekszárdi Állami Főgimnázium, Szekszárd, 1904–1911 "Házasságkötési bejegyzése a Budapest IX. kerületi polgári házassági akv. 2547/1919. folyószáma alatt". נבדק ב-2022-02-12.
סנטנדר

סנטנדר (בספרדית: Santander) היא בירת הקהילה האוטונומית קנטבריה שבספרד. העיר היא עיר נמל השוכנת בצפון המדינה, לחוף האוקיינוס האטלנטי, ונכון ל-2005 מתגוררים בה 184,000 תושבים, שהם למעלה משליש מתושבי קנטבריה כולה. סנטנדר נחשבת למוקד תיירות בשל אקלימה הנוח, גם אם גשום, חופי "סרדנירו" והקזינו שלידם. בשנת 1941 פרצה בעיר שרפה גדולה. במשך יומיים השתוללה השרפה מגובה ברוח דרומית חזקה. אלפי משפחות נותרו ללא קורת גג, כבאי אחד נספה וחלק גדול מסנטנדר ההיסטורית נהרס כליל. בסנטנדר נמצא אצטדיון "אל סרדינרו", אשר בו פועל מועדון הכדורגל של ראסינג סנטנדר, ובו גם שיחקו בעבר מספר שחקנים ישראליים. אתר האינטרנט הרשמי של סנטנדר Webcams de Santander y Cantabria – מצלמות רשת מקנטבריה ומסנטנדר Ayuntamiento de Santander – האתר הרשמי של עיריית סנטנדר (בספרדית) Tiempo y webcam de Santander desde El Sardinero – מזג האוויר ומצלמות רשת בסנטנדר מ-"אל סרדנירו" Municipios de Cantabria, incluyendo Santander – מידע על הערים והכפרים בקנטבריה וסנטנדר בתוכם עם נפילת סנטנדר, "הצופה", 27 באוגוסט 1937 סנטנדר, באתר אנציקלופדיה בריטניקה (באנגלית) ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
A10

האם התכוונתם ל... אסקארי A10 – מכונית על מתוצרת חברת אסקארי הבריטית A-10 ת'נדרבולט II – מטוס תקיפה סילוני מתוצרת ארצות הברית דאף A10 – מכונית מסחרית שיוצרה על ידי יצרנית הרכב דאף ההולנדית בשנת 1950 סמסונג גלקסי A10 – טלפון חכם מבוסס אנדרואיד, המיוצר על ידי סמסונג אלקטרוניקס טנק שיוט סימן 2 – טנק שיוט בריטי אשר פותח בשנת 1936. מוכר גם בסימון A10 פתיחה אנגלית – פתיחה בשחמט שהקוד שלה בשיטת אנציקלופדיית פתיחות שחמט הוא A10 A10 – דף נייר בתקן ISO 216 שגודלו 26 × 37 מ"מ A10 – טיל בליסטי בסדרת הטילים אגרגט (סדרת טילים) שפותחה בגרמניה הנאצית כביש 10 (גרמניה) – כביש מהיר בגרמניה המשמש ככביש הטבעת החיצוני של העיר ברלין כביש 10 (הולנד) – כביש הטבעת של העיר אמסטרדם
דניאל איציג

דניאל איציג (בגרמנית: Daniel Itzig; גם: דניאל יפה; 1723 - 21 במאי 1799), היה בנקאי וסוחר יהודי גרמני, יהודי החצר של פרידריך הגדול ושל פרידריך וילהלם השני מלכי פרוסיה, מראשי הקהילה היהודית בברלין. נולד למשפחת סוחרים עשירה. אשתו, מרים, הייתה מצאצאי הרמ"א והש"ך. החזיק בבנק גדול, חלק מהזמן בשותפות עם פייטל היינה אפרים, וכן בבתי חרושת לעופרת ולשמן. בפעילותו התעשייתית והמסחרית במלחמת שבע השנים סייע לפרידריך הגדול מלך פרוסיה והתעשר מאוד בעצמו. ב-1756 מסר לידיו פרידריך הגדול את המטבעה המלכותית וב-1797 מינה אותו פרידריך וילהלם השני להיות בנקאי החצר של פרוסיה. הוא היה מן היהודים המועטים שקיבלו זכויות אזרחיות מלאות בפרוסיה בתוקף היותם "יהודים מועילים". פרידריך וילהלם השני גם מינה אותו לעמוד בראש ועדה שתדון במצב האזרחי של היהודים ובדרכים לשיפורו. בוועדה ישב גם חתנו, דוד פרידלנדר. איציג תמך מבחינה כספית במשכילים מוקדמים ובאנשי תנועת ההשכלה, ובהם בין השאר ישראל מזמושץ, שמואל רומאנלי ויצחק סטנוב. ב-1761 החל לתכנן את הקמתו של בית ספר לילדי עניים יהודים בברלין, וב-1778 פתחו בנו יצחק דניאל איציג וחתנו דוד פרידלנדר את בית הספר החופשי (פריישולע, Freischule) "חברת חינוך נערים". בית ספר זה ובית הדפוס שפעל לצדו, בתמיכה כספית של איציג, היו מן המפעלים המרכזיים של תנועת ההשכלה בברלין. הוא גם החזיק בית מדרש של תלמידי חכמים ברוח המסורת, והביא לברלין את הרבנים צבי הירש לוין ויוסף תאומים כדי שישמשו שם כרבני הקהילה. ב-1782 עמד לצדו של נפתלי הרץ וייזל בפולמוס על החוברת "דברי שלום ואמת", והפעיל את כובד השפעתו כנגד הרבנים שביקשו להחרים את החוברת; אך מנגד סייע לשכנע את הרב צבי הירש לוין שלא לעזוב את הקהילה בעקבות הפרשה. איציג שימש כפרנס וכמנהיג הראשי של קהילת ברלין ושל כל קהילות פרוסיה מ-1764 עד מותו ב-1799. הוא היה גם אספן של ספרים ובאוספו היו גם כמה וכמה כתבי יד. החותמת שלו מופיעה בכל ספריו באוסף: "דניאל בר"א [=בן רב איציק] ז"ל." הוא הוליד שלושה עשר ילדים, שהם וצאצאיהם היו דמויות מרכזיות בתולדות יהודי גרמניה. בתו ססיליה (ציפערצ'ע; 1760–1836) התחתנה עם הבנקאי ברנהרד (דוב) פון אסקלס (אנ'), שבתקופה מסוימת היה ראש הקהל בקהילת יהודי וינה, אך בהמשך חייהם, הם הטבילו את ילדיהם לנצרות. שתיים מנכדותיו התחתנו עם שניים מבניו של משה מנדלסון, אברהם (אביו של המלחין פליקס מנדלסון-ברתולדי) ונתן. מדיה וקבצים בנושא דניאל איציג בוויקישיתוף "דניאל איציג", במהדורת 1901–1906 של האנציקלופדיה היהודית (באנגלית) דניאל בן יצחק יפה איציג (1723-1799), דף שער בספרייה הלאומית סוף הקדמת הפרי מגדים ליורה דעה.
Wild Life

Wild Life (חיי פרא) הוא אלבום מוזיקלי של הלהקה הבריטית אמריקאית פול מקרטני וכנפיים. אלבום זה הוא אלבום האולפן הראשון של הלהקה והאלבום השלישי של פול מקרטני לאחר התפרקותה של הלהקה המצליחה הביטלס האלבום יצא בשנת 1971 על ידי חבר הביטלס לשעבר פול מקרטני. האלבום סימן מעבר משמעותי בקריירה של מקרטני, שכן זה היה הוצאת אלבומו הראשון עם להקתו החדשה ביחד עם אשתו לינדה מקרטני, דני ליין ואחרים לאחר פירוק הלהקה האייקונית. wild life כולל את הסגנון הווקאלי המיוחד של מקרטני ומשלב אלמנטים של רוק, בלוז ואפילו ראגיי. שם הכותרת של האלבום הוא ערעור על מצב העולם באותה התקופה. האלבום הזה אחד מהאלבומים המיוחדים שפול מקרטני הוציא בנוסף בגלל השיר "Dear Friend" שאומרים שהוא תגובה להערותיו של ג'ון לנון חבר לשעבר של להקת הביטלס על מקרטני בעיתונות.
1.22.03.Acoustic

1.22.03.Acoustic הוא מיני-אלבום של להקת הפופ האמריקאית Maroon 5 שיצא לאור ב-29 ביוני 2004 והוקלט כשנה וחצי לפני כן, ב-22 בינואר 2003 (בדומה לשם המיני-אלבום) בהופעה באולפן ההקלטות דה היט פקטורי, ניו-יורק. המיני-אלבום מכיל גרסאות אקוסטיות לשירי הלהקה מתוך אלבום הבכורה של הלהקה- Songs About Jane ושתי גרסאות כיסוי- "If I Fell" מאת להקת The Beatles ו-"Highway to Hell" מאת להקת AC/DC. גרסת הכיסוי לשיר "Highway to Hell" הוקלטה במקור בהופעה בהמבורג, גרמניה. בביצוע שיר זה, סולן הלהקה, אדם לוין ומתופף הלהקה (דאז), ריאן דוסיק החליפו תפקידים- דוסיק היה בתפקידי הזמרה וגיטרת הקצב, ולוין היה בתפקיד התופים. המיני-אלבום קיבל ביקורות מעורבות. מגזין Entertainment Weekly העניק ללהקה ציון C ואמרו כי חברי הלהקה מחזקים את המוניטין שלהם כמלכי סוגת הפופ, אך עם זאת ביקר את קולו של לוין, אשר נשמע צורם בהקלטות. אדם לוין - זמרה מובילה, גיטרת קצב, גיטרה מובילה ותופים ג'סי קרמייקל - קלידים, זמרה מלווה וגיטרת קצב מיקי מאדן - בס ריאן דוסיק - תופים, כלי הקשה, זמרה מלווה, זמרה מובילה וגיטרת קצב ג'יימס ולנטיין - גיטרה מובילה וגיטרת קצב מידע על האלבום 1.22.03.Acoustic באתר MusicBrainz מידע על האלבום 1.22.03.Acoustic באתר AllMusic האלבום 1.22.03.Acoustic באתר Discogs